ระส่ำ!ดาวโจนส์,น้ำมันร่วงหนัก/ทองลง
หุ้นดาวโจนส์ปิดร่วง 652.22 จุด หลังเฟดส่งสัญญาณยุติ QE เร็วกว่าคาด ด้านราคาน้ำมันลงแรง 3.77 ดอลลาร์ ขณะที่ทองคำลบ8.70 ดอลลาร์
1 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,483.72 จุด ลดลง 652.22 จุด หรือ -1.86%, ดัชนี เอสแอนด์พี 500 ปิดที่ 4,567.00 จุด ลดลง 88.27 จุด หรือ -1.90% และดัชนีแนสแดค ปิดที่ 15,537.69 จุด ลดลง 245.14 จุด หรือ -1.55%ดัชนีดาวโจนส์ตลาดหุ้นนิวยอร์กปิดร่วงลงกว่า 600 จุดเมื่อวันที่ 30 พ.ย. หลังจากนายเจอโรม พาวเวล ประธานธนาคารกลางสหรัฐ (เฟด) ส่งสัญญาณยุติโครงการซื้อพันธบัตรตามมาตรการผ่อนคลายเชิงปริมาณ (QE) เร็วกว่าที่คาดไว้ นอกจากนี้ ตลาดยังได้รับแรงกดดันจากการที่ผู้บริหารของบริษัทโมเดอร์นาเตือนว่า วัคซีนที่มีอยู่ในปัจจุบันจะมีประสิทธิภาพลดลงในการป้องกันไวรัสโควิด-19 สายพันธุ์โอไมครอนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม ลดลง 3.77 ดอลลาร์ ปิดที่ 66.18 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมกราคม ลดลง 2.87 ดอลลาร์ ปิดที่ 70.57 ดอลลาร์ต่อบาร์เรล หลังจากผู้บริหารของบริษัทโมเดอร์นาเตือนว่าวัคซีนที่มีอยู่ในปัจจุบันจะมีประสิทธิภาพลดลงในการป้องกันไวรัสโควิด-19 สายพันธุ์โอไมครอน ซึ่งการแสดงความเห็นดังกล่าวทำให้นักลงทุนวิตกกังวลเกี่ยวกับการชะลอตัวของเศรษฐกิจและความต้องการใช้น้ำมันราคาทองคำโคเม็กซ์งวดส่งมอบเดือนกุมภาพันธ์ ลดลง 8.70 ดอลลาร์ ปิดที่ 1,776.50 ดอลลาร์ต่อออนซ์